Tom Stoppard

**Sir Tom Stoppard** (), rođen kao **Tomáš Sträussler** (Zlín, 3. srpnja 1937. – Dorset, 29. studenog 2025.), češki i engleski dramski pisac i scenarist. Stoppard je pisao za film, radio, televiziju i teatar, a najpoznatiji je po svojim dramskim djelima. Teme kojima se bavio u svojim djelima uključuju ljudska prava, cenzuru i političke slobode, a u svojim je analizama ovih tema nerijetko ulazio u dubinske filozofske analize društva u cjelini. Stoppard je bio dramski pisac pri Kraljevskom narodnom teatru, jedan od međunarodno najizvođenijih dramskih pisaca svoje generacije i autor koji je uspoređivan s velikanima kao što su William Shakespeare i George Bernard Shaw. Godine 1997., kraljica Elizabeth II. dodijelila mu je titulu viteza, a tri godine kasnije dobio je i Orden za zasluge. 

Rođen 1937. u Čehoslovačkoj, Stoppard je napustio rodnu zemlju kao židovski izbjeglica s nepune dvije godine, netom prije nacističke okupacije Čehoslovačke. Nakon rata, s obitelji se 1946. godine smjestio u Engleske, nakon što je prethodne tri godine proveo u internatu u Dardžiling u indijskim Himalajama. Nakon školovanja u Nottinghamu i Yorkshireu, Stoppard je isprva radio kao novinar i kazališni kritičar, a od 1960. godine i kao dramski pisac. 

Njegove su najznačajnije drame *[[Rosencrantz and Guildenstern Are Dead]]* (1966), *[[Jumpers (drama)|Jumpers]]* (1972), *[[Travesties]]* (1974), *[[Night and Day (drama)|Night and Day]]* (1978), *[[The Real Thing (drama)|The Real Thing]]* (1982), *[[Arcadia (drama)|Arcadia]]* (1993), *[[The Invention of Love]]* (1997), *[[The Coast of Utopia]]* (2002), *[[Rock 'n' Roll (drama)|Rock 'n' Roll]]* (2006) i *[[Leopoldstadt (drama)|Leopoldstadt]]* (2020). Uz to, napisao je i scenarije za filmove *[[Brazil (film)|Brazil]]* (1985), *[[Empire of the Sun (film)|Empire of the Sun]]* (1987), *[[The Russia House (film)|The Russia House]]* (1990), *[[Billy Bathgate (film)|Billy Bathgate]]* (1991), *[[Shakespeare in Love]]* (1998), *[[Enigma (film, 2001)|Enigma]]* (2001) i *[[Anna Karenina (film, 2012)|Anna Karenina]]* (2012), kao i za miniseriju *[[Parade's End (miniserija)|Parade's End]]* (2013) koju su producirali BBC i HBO. Također je i režirao i napisao film *[[Rosencrantz & Guildenstern Are Dead (film)|Rosencrantz and Guildenstern Are Dead]]* (1990), adaptaciju vlastite drame u kojoj su naslovne uloge tumačili Gary Oldman i Tim Roth.

Za života je dobio niz nagrada i priznanja, među kojima se ističu Oscar za najbolji originalni scenarij za *[[Shakespeare in Love]]*, tri Nagrade Laurence Olivier i pet Tonyja. Godine 2008., *[[Daily Telegraph]]* stavio ga je na 11. mjesto svoje liste 100 najmoćnijih ljudi britanske kulture. Za dramu *[[Leopoldstadt (drama)|Leopoldstadt]]* dobio je Oliviera za najbolju novu dramu i kasnije Tonyja za najbolju dramu.

U braku je bio tri puta, a imao je četvoro djece. Preminuo je 29. studenog 2025. godine u svom domu u Dorsetu.

## Reference

## Literatura
* 
* 
* Bloom, Harold, ed. *Tom Stoppard*. Bloom's Major Dramatists series. New York: Chelsea House, 2003, .
* Cahn, Victor L. *Beyond Absurdity: The Plays of Tom Stoppard.* Madison, N.J.: Fairleigh Dickinson University Press, 1979.
* Corballis, Richard. *Stoppard. The Mystery and the Clockwork* Oxford, New York, 1984.
* Delaney, Paul. *Tom Stoppard: The Moral Vision of the Plays* London, Basingstoke: Macmillan, 1990.
* Fleming, John. *Stoppard's Theater: Finding Order Amid Chaos* Austin: University of Texas Press, 2001.
* Hunter, Jim. *About Stoppard: The Playwright and the Work.* London: Faber and Faber, 2005.
* 
* Londré, Felicia Hardison. *Tom Stoppard* Modern Literature Series. New York: Frederick Ungar Publishing Co., 1981.
* Purse, Nigel. *Tom Stoppard's Plays. Patterns of Plenitude and Parsimony*. Leiden: Brill, 2016.
* Stoppard, Tom & Delaney, Paul (eds). *Tom Stoppard in Conversation* University of Michigan Press, 1994.
* Südkamp, Holger. *Tom Stoppard's Biographical Drama.* Trier: WVT, 2008.

## Vanjske veze

* Bibliography at Open Library
* Tom Stoppard at the British Film Institute
* A Tom Stoppard Bibliography. Retrieved 13 August 2020.
* Tom Stoppard Papers and the Robert May Collection of Tom Stoppard at the Harry Ransom Center, University of Texas at Austin
* 
* 
* British Council profile Retrieved 9 May 2020.
* BBC John Tusa Interview (Audio 43 mins). With transcript. BBC profile. Retrieved 2 January 2011.
* 
* Guppy, Shusha (Winter 1988). "Tom Stoppard, The Art of Theater No. 7", ''Paris Review'' interview
* 
* Stoppard talking about his life on BBC Radio 4's *[[Front Row (radio programme)|Front Row]]* in April 2017